Μελέτη αρτηριακής σκληρίας σε αθλούμενους αντοχής, δύναμης και μη ασκούμενα άτομα
Creators: name: Κουντιουργιώτης, Δημήτριος Κωνσταντίνου
Publisher: name: Aristotle University of Thessaloniki
Year: 2023
Subjects: Αρτηριακή σκληρία
Ταχύτητα σφυγμικού κύματος
Αθλητές αντοχής
Arterial stiffness
Pulse wave velocity
Endurance athletes

description: Η αρτηριακή σκληρία είναι ο όρος που περιγράφει τις μειωμένες γλοιο-ελαστικές ιδιότητες του αγγειακού τοιχώματος και σχετίζεται με εμφάνιση υπέρτασης, η οποία αποτελεί σημαντικό παράγοντα θνητότητας (Καρασαββίδου, 2012). Τα θετικά αποτελέσματα της αερόβιας άσκησης στο καρδιαγγειακό σύστημα είναι ευρέως γνωστά, ωστόσο, δεν υπάρχουν στον ίδιο βαθμό αντίστοιχα βιβλιογραφικά στοιχεία για το ρόλο που διαδραματίζει η προπόνηση αντιστάσεων στη λειτουργία των αιμοφόρων αγγείων. Σκοπός της παρούσας έρευνας είναι να μελετήσει αν το είδος άσκησης του αθλούμενου επηρεάζει την αρτηριακή σκληρία, καθώς αναμένεται πως όσοι κάνουν αερόβια άσκηση θα έχουν χαμηλότερη τιμή στην ταχύτητα του σφυγμικού κύματος (pulse wave velocity, PWV), αν υπάρχει χαμηλότερη τιμή PWV στα άτομα που ακολουθούν οποιοδήποτε είδος άσκησης σε σχέση με τα μη αθλούμενα άτομα, καθώς και αν το φύλο του ασκούμενου επηρεάζει τα αποτελέσματα. Συγκεκριμένα, η έρευνα διενεργήθηκε σε δείγμα 45 ατόμων (22 γυναίκες και 23 άντρες), τα οποία έπρεπε να πληρούν συγκεκριμένα κριτήρια, όπως να είναι ηλικίας άνω των 34 ετών (μέσος ηλικιακός όρος του δείγματος ήταν τα 41 έτη), καθώς και κριτήρια υγιούς οργανισμού (απουσία καρδιαγγειακών προβλημάτων, φυσιολογικά επίπεδα αρτηριακής πίεσης, απουσία διαβήτη και δυσλιπιδαιμικού προφίλ). Οι συμμετέχοντες χωρίστηκαν σε 3 ομάδες, στην ομάδα που ακολουθούσε χρόνια αερόβια άσκηση, στην ομάδα που εκτελούσε χρόνια προπόνηση αντιστάσεων και σε μία τρίτη ομάδα, την ομάδα ελέγχου, η οποία δε συμμετείχε σε κάποιο είδος γύμνασης. Αφού παρεχόταν στους συμμετέχοντες προφορικές οδηγίες για τη διενέργεια της έρευνας, στη συνέχεια γινόταν μέτρηση ύψους, σωματικού βάρους και αρτηριακής πίεσης. Ακολούθως γινόταν η μέτρηση του PWV, η οποία καθοριζότανι από την καρωτιδο-μηριαία ταχύτητα μετάδοσης του σφυγμικού κύματος. Κατά τη στατιστική ανάλυση των δεδομένων μελετήθηκαν οι παράγοντες του είδους της άσκησης και του φύλου, ώστε να διερευνηθεί η σχέση αλληλεπίδρασης μεταξύ τους, στη συνέχεια, όμως, έγινε και μονή παραγοντική ανάλυση, ώστε να μελετηθεί η επίδραση του κάθε παράγοντα ξεχωριστά. Η επεξεργασία των δεδομένων έγινε με τη χρήση λογισμικού IBM SPSS. Τα αποτελέσματα έδειξαν ότι ο τύπος της άσκησης άσκησε ιδιαίτερη επίδραση στη μέση αρτηριακή πίεση (ΜΑΡ), αφού η αερόβια ομάδα σημείωσε μικρότερη μέση αρτηριακή πίεση (88,7±6,3 mmHg) από την ομάδα ελέγχου (94,8±5,6 mmHg), ενώ δεν υπήρξε κάποια επίδραση στη συστολική (sBP), στην κεντρική συστολική πίεση (cSBP) και στην κεντρική παλμική πίεση (cPP). Η καρδιακή συχνότητα ηρεμίας ήταν σημαντικά χαμηλότερη στην αερόβια ομάδα (62,2±3,9 bpm), όχι μόνο σε σχέση με την ομάδα ελέγχου (68,8±5,9 bpm ) αλλά και με την ομάδα αντιστάσεων (67,1±3,7 bpm). Το είδος της άσκησης επηρέασε τη διαφορική πίεση (pp), αφού οι αθλούμενες ομάδες είχαν σημαντικά μεγαλύτερη παλμική πίεση (αερόβια ομάδα: 56,8±1 mmHg, ομάδας αντιστάσεων: (55,6±1,8 mmHg) από την ομάδα ελέγχου (52,8±1,3 mmHg), καθώς και τη διαστολική πίεση (dBP), αφού η ομάδα ελέγχου σημείωσε υψηλότερη διαστολική πίεση (77,4±5,3 mmHg), σε σχέση με την αερόβια ομάδα (69,8±6,2 mmHg) αλλά και με την ομάδα αντιστάσεων (71,2±5,8 mmHg). Ο τύπος της άσκησης είχε επίδραση στην κεντρική διαστολική πίεση (cDBP) (F(2,39)=4,397 p=0,019), αφού η αερόβια ομάδα είχε σημαντικά χαμηλότερη τιμή cDBP από την ομάδα ελέγχου (74,2±5 mmHg), ενώ δεν είχε σημαντικά διαφορά με την ομάδα αντιστάσεων. Τέλος, η τιμή της ταχύτητας σφυγμικού κύματος (PWV) επηρεάζεται από το είδος της άσκησης, αφού η αερόβια ομάδα είχε σημαντικά χαμηλότερη τιμή (6,2±0,4 m/sec) σε σχέση όχι μόνο με την ομάδα ελέγχου (6,9±0,3 m/sec) αλλά και με την ομάδα αντιστάσεων (7,1±0,4) m/sec. Αξίζει να σημειωθεί ότι σε καμία μέτρηση δε σημειώθηκε αλληλεπίδραση μεταξύ του φύλου και των μετρούμενων δεικτών. Συμπερασματικά, η αερόβια ομάδα είχε σημαντικά χαμηλότερη τιμή της PWV, συγκριτικά με την ομάδα αντιστάσεων, αλλά και με τα μη αθλούμενα άτομα, στοιχείο που αποτελεί το κυριότερο εύρημα που επιβεβαιώνει την αρχική υπόθεση της έρευνας.
description: The artery toughness/hardness is the term that describes the reduced glioma-elastic properties of the vascular wall and it is related to the creation of hypertension, which is a significant factor in the mortality rate (Karasavvidou, 2012). The positive effects of aerobic exercise on the cardiovascular system are widely known, however, there aren’t many bibliography references about the role that resistance training plays in the function of the blood vessels. The purpose of this thesis is to study if the type of exercise affects artery toughness, while it is expected that anyone who does aerobic training will have a lower rate in the speed of pulse wave velocity, if there is a lower PWV to people that follow any type of exercise, compared to those who do not. Moreover, sex possibly affects this situation. More specifically, the survey was conducted using a sample of 45 people (22 female and 23 male), who had to fulfill specific criteria, for instance being over 34 years old (the average age of the sample was 41). Moreover, the participants had to be healthy (with no cardiovascular problems, normal level of artery pressure, no diabetes or delipidated profile). The participants were separated into three groups. The participants of the first group had been training aerobically for a long time, the participants of the second group had been doing resistance training for years and the participants of the third group-the control group- did not do any kind of exercise. They were provided with oral instructions to conduct the tasks of this survey, then followed the height measurement, the weight measurement, and the artery pressure measurement. Consequently, there was a PWV measurement, which depended on the carotid-thigh speed of spread of the pulse wave. During the statistical analysis of the data, the factors of the form of training and sex were studied in order to analyze the relation of their interaction. Then, we used factorial analysis to study the effect of every factor separately. The process of the data occurred with the use of IBM SPSS. The results showed that the type of exercise had a significant effect on the average artery pressure(88,7±6,3 mmHg), the control group(94,8±5,6 GmHg), while there wasn’t any effect on the systolic(SBP), the central systolic pressure(cSBP) and the central pulse pressure (cPPP). The frequency of heart calmness was significantly lower in the aerobic group(62,2±3,9 bpm), not only related to the control group(68,8+-5,9 bpm) but also to the resistance group (67,1±3,7 bpm). The type of exercise affected the differential pressure(pp) as the training groups had significantly higher pulse pressure (the aerobic group 56,8+-1mmHg, the resistance group 55,6+-1,8 bpm) than the control group(52,8+-1mHg) and the systolic pressure(77,4±5,3 mHg) compared to the aerobic group (69,8±6,2 mHg) and the resistance group (71,2±5,8 mHg). The type of training affected the central diastolic pressure (cDBP)(F(2,39)=4,397 p=0,019) since the aerobic training had a significantly lower rate cDBP than the control group (74,2±5mHg), while it didn’t have a significant difference with the resistance group. Finally, the rate of the speed pulse wave velocity is affected by the type of exercise, since the aerobic group had significantly lower rates (6,2±0,4m/sec) related not only to the control group (6,9±0,3 m/sec) but with the resistance group too (7,1±0,4) m/sec. it is worth mentioning that in no measurement did we notice any interaction between sex and the measured indicators. In conclusion, the aerobic group had a significantly lower PWV rate compared to the resistance group and the people that didn’t exercise at all. This is the most important finding that confirms the initial hypothesis of the survey.